Kris Kristofferson

Kristoffer Kristofferson (født 22. juni 1936 i Brownsville i Texas), kjent som Kris Kristofferson er en amerikansk countrysanger, låtskriver og filmskuespiller. Hans foreldre var Mary Ann (født Ashbrook) og Lars Henry Kristofferson, offiser i U.S. Army Air Corps (senere "major general" i U.S. Air Force. Hans besteforeldre på farssiden emigrerte fra Sverige, mens moren hans hadde slekt i  England, Skottland, Tyskland, Sveits og Nederland. Kristoffersons bestefar på farssiden var offiser i den svenske hæren.


== Liv og virke ==


=== Akademiker ===
Etter å ha utmerket seg både sportslig og akademisk på college i USA fikk han et Rhodes-stipend så han kunne studere ved Merton College i Oxford. Han tok mastergrad i litteratur med hovedvekt på William Blakes diktning.


=== Yrkesmilitær ===
Kristofferson var sønn av en amerikansk offiser, og etter universitetsutdannelsen vervet han seg. Han tjenestegjorde i fire år i den amerikanske hæren. I hæren gikk han først på United States Army Ranger School, og utdannet seg deretter til helikopterpilot. Han ble utstasjonert i Tyskland som helikopterpilot, og avanserte der til kapteins grad. Deretter ville hæren forflytte ham til militærakademiet i West Point, hvor han skulle undervise i engelsk. Dette førte til at han avbrøt sin militære karriere for å satse på musikken. Han brøt med alt for å bli låtskriver, noe som resulterte i skilsmisse og at foreldrene ikke ville vite av ham.


=== Singer/songwriter ===
Kristofferson begynte som vaktmester i platestudioet hvor Johnny Cash holdt til. For å oppnå kontakt, landet Kris i hagen til Cash med helikopter for å selge sangene sine.1970 var det store Kristofferson-året. Én etter én klatret artister til toppen av listene med sangene hans. Sammi Smith med «Help Me Make It Through the Night», Janis Joplin med «Me and Bobby McGee», Johnny Cash med «Sunday Morning Coming Down» og Ray Price med «For the Good Times». Til sist gjorde han det selv med «Why Me Lord» og klatret til topps på "Hot Country Songs" i 1973 og kvalifiserte til US: Gold.
Han har flere ganger opptrådt på Protestfestivalen i Kristiansand.Kristofferson ble i 2006 innlemmet i Songwriters Hall of Fame.


=== Filmskuespiller ===
Kristofferson er også filmskuespiller og har spilt i et femtitalls filmer. Blant de mest kjente er som Billy the Kid i Pat Garrett & Billy the Kid (1973), A Star Is Born (1976, mot Barbra Streisand), Convoy (1978), A Soldier's Daughter Never Cries (1998), Blade-trilogien (1998–2004) og Payback (1999). 
Han hadde også en rolle i den norske barnefilmen Yohan – Barnevandrer (2010).


== Diskografi (utvalg) ==
Studioalbum

1970: Kristofferson
1971: The Silver Tongued Devil and I
1972: Border Lord
1972: Jesus Was a Capricorn
1974: Spooky Lady's Sideshow
1975: Who's to Bless and Who's to Blame
1976: Surreal Thing
1978: Easter Island
1979: Shake Hands with the Devil
1981: To the Bone
1986: Repossessed
1990: Third World Warrior
1995: A Moment of Forever
1999: The Austin Sessions
2006: This Old Road
2009: Closer to the Bone
2013: Feeling Mortal
2016: The Cedar Creek SessionsLivealbum

1992: Live at the Philharmonic
2003: Broken Freedom Song: Live from San Francisco
2014: An Evening with Kris Kristofferson: The Pilgrim: Ch 77 – Union Chapel, London


== Referanser ==


== Litteratur ==
Jack Bernhardt (1998). «Kris Kristofferson».  I Paul Kingsbury. The Encyclopedia of Country Music. New York: Oxford University Press. s. 286-287. 


== Eksterne lenker ==
(en) Offisielt nettsted 
(en) Kris Kristofferson – kategori av bilder, video eller lyd på Commons 
(en) Kris Kristofferson på Internet Movie Database 
(sv) Kris Kristofferson i Svensk Filmdatabas 
(da) Kris Kristofferson på Filmdatabasen 
(da) Kris Kristofferson på Scope 
(fr) Kris Kristofferson på Allociné 
(en) Kris Kristofferson på AllMovie 
(en) Kris Kristofferson hos Turner Classic Movies 
(en) Kris Kristofferson hos Rotten Tomatoes 
(en) Kris Kristofferson hos The Movie Database 
(en) Kris Kristofferson hos Internet Broadway Database 
(en) Kris Kristofferson på Apple Music 
(en) Kris Kristofferson på Discogs 
(en) Kris Kristofferson på Discogs 
(en) Kris Kristofferson på MusicBrainz 
(en) Kris Kristofferson på Spotify 
(en) Kris Kristofferson på Songkick 
(en) Kris Kristofferson på Last.fm 
(en) Kris Kristofferson på AllMusic